Του Φου

Το ονοματεπώνυμο Του Φου είναι ένα Κινεζικό ονοματεπώνυμο, και το επίθετο τίθεται μπροστά. 

Ο Του Φου (Κινεζικά 杜甫, Πινγίν: Dù Fǔ, 12 Φεβρουαρίου 712 – 770) ήταν διακεκριμένος Κινέζος ποιητής της δυναστείας των Τανγκ.
Μαζί με τον σύγχρονό του Λι Μπάι (Λι Πο), αναφέρεται ως ο μεγαλύτερος Κινέζος ποιητήςEbrey, 103. Σε αντίθεση με τον Λι Μπάι, τα ποιήματά του είχαν συχνά το χαρακτήρα πολιτικής διαμαρτυρίας. Περιέγραψε την κοινωνική αδικία, την πείνα και το χάος από τη σκοπιά του απλού ανθρώπου, ενώ τοποθετούσε την υπόθεση μερικούς αιώνες πριν. Σήμερα έχουν διατηρηθεί πάνω από 1.400 έργα του. Τα καλύτερά του βρίσκονται στην ανθολογία Τριακόσια ποιήματα Τανγκ, που συντάχθηκε από τον Σουν Τζου (καμία σχέση με τον στρατηγό που συνέγραψε την "Τέχνη του Πολέμου") το 1763-1764.

Γεννήθηκε στην επαρχία Χενάν κοντά στο Λουόγιάνγκ, αλλά η ακριβής τοποθεσία είναι άγνωστη. Απέτυχε στις πρώτες του προσπάθειες στις εξετάσεις για δημόσιος υπάλληλος. Μετά όμως πέτυχε σε μια ειδική εξέταση και κατέλαβε μερικές ανώτερες θέσεις στην Αυλή υπό τον Αυτοκράτορα Σουτζόνγκ. Αργότερα υποβαθμίστηκε και μετατέθηκε στην πόλη Χουαζού ως εντεταλμένος για την εκπαίδευση.

Το 744 συνάντησε για πρώτη φορά τον Λι Μπάι από όπου προέκυψε μια μονόπλευρη φιλία. Ήταν μερικά χρόνια νεότερος του Λι Μπάι και αρχάριος, ενώ εκείνος ήταν ήδη διάσημος ποιητής. Υπάρχουν 12 γνωστά ποιήματα του Του Φου για τον Λι Μπάι ενώ μόνο ένα του Λι Μπάι για τον Του Φου.

Η ζωή του αναστατώθηκε από τη επανάσταση του Αν Λουσάν του 755, σε βαθμό που τα τελευταία 15 χρόνια της ζωής του τα έζησε σε μόνιμη μετακίνηση. Η επανάσταση διήρκεσε σχεδόν 8 χρόνια και στο τέλος της από τα 53 εκατομμύρια πληθυσμού που είχαν απογραφεί το 754, απέμειναν μόνο 17 εκατομμύρια. Ο Του Φου δεν μπορούσε να εγκατασταθεί κάπου λόγω των πολέμων, των λοιμών και της αυτοκρατορικής δυσμένειας. Τα περισσότερα στοιχεία για τη ζωή του ποιητή είναι γνωστά μέσα από τα ποιήματά του. Όπως πολλοί άλλοι Κινέζοι ποιητές καταγόταν από οικογένεια ευγενών η οποία ήταν όμως φτωχή.  

Το 759 έφτασε στο Τσενγκτού (επαρχία Σιτσουάν), όπου εγκαταστάθηκε για τα επόμενα πέντε χρόνια. Το φθινόπωρο του ίδιου έτους βρέθηκε σε οικονομικές δυσκολίες και έστελνε ποιήματα με εκκλήσεις βοήθειας σε διάφορες γνωριμίες του. Τελικά βρέθηκε υπό την προστασία του Γιαν Γου, ενός παλιού φίλου και συναδέλφου, που ήταν πλέον κυβερνήτης στην Τσενγκντου. Απελευθερωμένος από τα οικονομικά προβλήματα, έζησε ένα από τα ευτυχέστερα και ειρηνικά τμήματα της ζωής του. Το 762 διέφυγε από την πόλη λόγω μιας επανάστασης για να επιστρέψει το 764, οπότε ορίστηκε στρατιωτικός σύμβουλος του Γιαν Γου στις επιχειρήσεις του κατά των Θιβετιανών.

Η ποίηση του Του Φου δεν αναγνωρίστηκε κατά τη διάρκεια της ζωής του, πιθανώς λόγω του πρωτοποριακού του στυλ. Με το χρόνο όμως η επιρροή του αυξανόταν και οι καινοτομίες του φαίνονταν λιγότερο ριζοσπαστικές. Εκτός της Κίνας ο Του Φου αποτέλεσε μεγάλη επιρροή για την ιαπωνική ποίηση, κυρίως αυτή του Ματσούο Μπασό.

Χαρακτηριστικά της γραφής του
Ο Του Φου ήταν σημαντικός διανοούμενος της εποχής του, και οι βιογραφίες της εποχής αναφέρουν ότι ήδη εν ζωή απολάμβανε φήμης. Ωστόσο, η σύγχρονη έρευνα έχει αποδείξει ότι στην πραγματικότητα αργότερα κατέκτησε την θέση που κατέχει. 

Η γραφή του χαρακτηρίζεται από έναν  ιστορισμό, καθώς αρκετοί στίχοι του παραπέμπουν σε μεγάλα ιστορικά γεγονότα, τα οποία σημάδεψαν τον συλλογικό αλλά και τον προσωπικό του βίο. Επίσης, στις τελευταίες φάσεις της δημιουργίας του η γραφή του αναδύει έναν  πεσιμισμός, ο οποίος ίσως σχετίζεται με το γεγονός ότι δεν κατάφερε να ανελιχθεί ψηλά στην ιεραρχία. Σε ένα ποίημα με τίτλο '"Στην θέα των πεδίων"' (野望 yě wàng), το οποίον συνέθεσε μετά την καταστροφική εξέγερση του Αν Λουσάν, ο ποιητής δίνει μία μελαγχολική εικόνα της ρημαγμένης αυτοκρατορίας και της προχωρημένης ηλικίας του:

"Στα δυτικά βουνά χιόνι λευκό, και σε τρεις πόλεις τειχισμένες.Οι νότιες όχθες, ο καθάριος ποταμός, αέναη γέφυρα. Αλλ’ άνεμος και σκόνη από την θάλασσα χωρίζουνε όλα τ’ αδέρφια, κι έτσι στις εσχατιές του ουρανού δακρύζω που ’μαι τόσο μακριά.Μόνον ασθένειες έχει να μού προσφέρει το ηλιοβασίλεμμα,και μόνον ψίχουλα μπορώ να υποσχεθώ στην αγία δυναστεία.Όταν καλπάζω με το άλογο και βγαίνω στα πεδία κοιτάω το απέραντο,μην αντέχοντας που άνθρωποι και πράγματα γίνονται μέρα τη μέρα όλο και πιο μοναχικά."'' 
(μετάφραση  Κωνσταντίνου Γ. Πολύμερου)

Παραπομπές

 Βιβλιογραφία 
 Du, Fu : Tu Fu's Gedichte  / μετάφραση από τον Erwin von Zach - Cambridge, Mass.: Harvard University Press - (Harvard-Yenching Institute Studies ; 8 )1. , 1952 . - X, 414 S.
 Ebrey, Walthall, Palais, (2006). East Asia: A Cultural, Social, and Political History. Boston: Houghton Mifflin Company.

 Εξωτερικοί σύνδεσμοι 


Κατηγορία:Κινέζοι ποιητές